古松行
作者：郭祥正
朝代：宋

paragraphs: 空山古松閱人代，黛色銅姿終不改。
蚴蟉詰曲還相向，千尋氣結雲靉靆。
風雨冥冥秋氣深，耳邊往往蒼龍吟。
蓬萊仙子有無間，往來白鶴晝常陰。
百尺樛枝拓金戟，山中十月飛霹靂。
千年化作虬龍形，流脂下見成靈珀。
方今樓閣連飛甍，斧斤未敢來相傾。
晦冥神物共訶護，一物鍾靈無不輕。
我來撫此重嘆息，造物由來貴孤直。
趺坐松前日將暝，謖謖寒風落巾幘。